paragraph_text: Zbivanja unutar igre smještena su u izmišljenoj regiji imena Sinnoh, koja je stanište 493 različitih vrsta Pokémona, od kojih su neki jedinstveni za regiju. Priča prati napredak središnjeg lika u njegovom ili njenom naumu da postane majstor Pokémon borbi dok istovremeno pokušava omesti planove zločinačke organizacije Tim Galactic. Igre dodaju velik broj novih sadržaja, poput igre putem interneta ili putem Nintendo Wi-Fi veze, Dvije su igre neovisne jedna o drugoj te, iako se mogu igrati zasebno, igrač je primoren vršiti razmjenu među njima kako bi u potpunosti popunio Pokédex. Sinnoh saga Pokémon animirane serije temelji se na određenim zapletima unutar same igre.